Nogle Undersøgelser over Danmarks ældste Inddeling. 



Af 



Johannes C. H. R. Steenstrup. 



Hertil et Kort. 

 (Meddelt i Mødet den 10. April 1896.) 



JJet har forekommet mig, at det vilde have sin Betydning at 

 udarbejde et Kort over vort Lands ældste Inddeling. Man vilde 

 herved kunne komme til Klarhed om, paa hvilket Grundlag 

 Landets Deling i Kredse er foregaaet og hvilke af de gamle 

 Inddehngsmaader der ere ældst, man vilde kunne forfølge Grim- 

 den til den senere Omlægning af Grænser og til Dannelsen af 

 nye Dele og Omraader. Paa det større Kort, som jeg har ud- 

 arbejdet, har jeg derfor draget de gamle Grænser for Herrederne 

 og paa særlig Maade ved prikkede Linier betegnet de senere 

 Omflytninger. Ofte var det nødvendigt at anvende Grænserne 

 fra vore Dage som Udgangspunkt og altsaa gaa ud fra, at ingen 

 Forandring var foregaaet; imidlertid bestyrkedes denne Antagelse 

 sædvanlig ved , at Efterretninger fra Middelalderen og senere 

 Tider angave Gaarde og Byer som liggende i de Herreder, 

 hvor de nu findes. I mange Tilfælde siges derimod Byerne at 

 have ligget i andre Herreder, og i Henhold hertil har jeg maattet 

 drage Herredsgrænsen paa anden Maade ; stundom har selve 

 Herredets Navn vist hen til , at Omraadet har haft en anden 

 Form eller et videre Omfang og bl. a. maattet rumme den By, 



